DA Den Europæiske Unions Tidende C 95/34

Offentliggørelse af en ansøgning om registrering i henhold til artikel 8, stk. 2, i Rådets forordning (EF) nr. 509/2006 om garanterede traditionelle specialiteter i forbindelse med landbrugsprodukter og fødevarer

2010/C 95/09

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM REGISTRERING AF EN GTS

RÅDETS FORORDNING (EF) Nr. 509/2006

»SPIŠSKÉ PÁRKY«

EF-nr.: SK-TSG-0007-0051-18.01.2007

1. Den ansøgende sammenslutnings navn og adresse:

Navn: Slovenský zväz spracovateľov mäsa Adresse: Kukučínova 22 831 03 Bratislava SLOVENSKO/SLOVAKIA Tlf. +421 255565162 Fax +421 255565162 E-mail: slovmaso@slovmaso.sk

Navn: Český svaz zpracovatelů masa Adresse: Libušská 319 142 00 Praha 4 – Písnice ČESKÁ REPUBLIKA Tlf. +420 244092404 Fax +420 244092405 E-mail: reditel@cszm.cz

2. Medlemsstat eller tredjeland:

Slovakiet

Tjekkiet

3. Varespecifikation:

3.1. Navn(e), der søges registreret:

»Spišské párky« (på slovakisk og tjekkisk)

3.2. Navnets art:

Navnet er specifikt i sig selv  Navnet udtrykker landbrugsproduktets eller fødevarens specificitet

Navnet »Spišské párky« er specifikt i sig selv, da det er veletableret og velkendt i både Slovakiet og i Tjekkiet, har en lang tradition og et godt omdømme og vedrører »párky« (pølser) af en særlig art.

3.3. Søges navnet forbeholdt det produkt, som ansøgningen vedrører, jf. Artikel 13, stk. 2, i forordning (EF) nr. 509/2006?:

Navnet søges forbeholdt det pågældende produkt  Navnet søges ikke forbeholdt det pågældende produkt

3.4. Produkttype:

Kategori 1.2. Kødprodukter (opvarmet, saltet, røget, m.m.)

3.5. Beskrivelse af det landbrugsprodukt eller den fødevare, som navnet i punkt 3.1 henviser til:

Spišské párky fremstilles ved, at pølsemassen presses i fåretarme på op til 24 mm i diameter, hvorefter pølsen afdrejes i mindre dele. De enkelte småpølser vejer ca. 50 g. De er typisk lyserøde til røde som følge af krydringen med paprika og har en let skarp smag.

Fysiske egenskaber

En flere meter lang streng, adskilt i mindre dele ved afdrejning.

Kemiske egenskaber

Fedtindhold: højst 24 % ± 4 %

Saltindhold: højst 2 % ± 0,4 %

Muskelprotein: mindst 10 % (vægt).

Organoleptiske egenskaber

— Udseende og farve: endeløs pølse i fåretarm på op til 24 mm i diameter, adskilt i mindre dele ved afdrejning, glat eller let rynket overflade, orangebrun, blank til mat overflade

— Skærefladens udseende og farve: lyserød skæreflade hidrørende fra paprika, små kollagenpartikler er tilladt

— Duft og smag: behagelig, nyrøget aroma, let krydret, passende salt, saftigt bid efter opvarmning

— Konsistens: blød til fast.

3.6. Beskrivelse af produktionsmetoden for det landbrugsprodukt eller den fødevare, som navnet i punkt 3.1. henviser til:

Ingredienserne til fremstilling af Spišské párky er fersk oksekød med et fedtindhold på højst 10 %, fersk svinekød med et fedtindhold på højst 10 %, fersk svinekød med et fedtindhold på højst 50 %, svinesvær, drikkevand, nitritsaltblanding, malet sød paprika (100 ASTA), malet stærk paprika, polyfosfater E 450 og E 451 (3 g/kg, udtrykt som P2O5), askorbinsyre E 300 (0,5 g/kg) og fåretarme.

Som færdigt produkt indeholder 100 kg Spišské párky:

— Oksekød med et fedtindhold på højst 10 %: 21,2 kg — Svinekød med et fedtindhold på højst 10 %: 21,0 kg — Svinekød med et fedtindhold på højst 50 %: 38,0 kg — Svinesvær: 12,0 kg — Drikkevand: 21,0 kg — Nitritsaltblanding (til saltning af kødet): 2,1 kg — Malet sød paprika (100 ASTA): 0,62 kg — Malet stærk paprika: 0,62 kg — Polyfosfater (E 450 and E 451): 0,30 kg — Askorbinsyre (E 300): 0,05 kg — Skind: fåretarme.

Fremstillingsmetode

Okse- og svinekødet skæres først i mindre stykker og finmales derefter i kødhakker eller hakkes fint i en hakkemaskine. Svinesværen tilsættes, og ingredienserne blandes til en fin, ensartet masse. Dernæst tilsættes en blanding af malet sød og stærk paprika og nitritsaltblanding sammen med tilsætningsstofferne (polyfosfaterne E 450 og E 451 og askorbinsyre E 300). Denne blanding stoppes i fåretarme på op til 24 mm i diameter. De enkelte pølser afdrejes, så de hver vejer ca. 50 g. De færdige produkter hænges i en endeløs streng på stokke i et røgerum, hvor de tørres og røges. De varmrøges ved op til 68 °C i højst 45 minutter. De røgede produkter opvarmes derefter ved 71-76 °C, indtil den inderste del af produktet når op på 70 °C. Denne temperatur skal bevares i den inderste del af produktet i mindst 10 minutter. Efter varmebehandlingen overrisles produkterne med koldt vand og afkøles langsomt, indtil temperaturen i den inderste del er på højst + 4 °C.

3.7. Landbrugsproduktets eller fødevarens specificitet:

Spišské párky's specificitet skyldes:

— ingrediensernes og krydderiernes sammensætning og mængde

— den fine ensartede masse

— brugen af fåretarme

— de fysisk-kemiske og organoleptiske egenskaber.

Ingrediensernes og krydderiernes sammensætning og mængde og den fine ensartede masse

Spišské párky's specificitet skyldes brugen af ingredienser efter en traditionel opskrift: Okse- og svinekød, der sammen med svinesvær blandes til en fin, ensartet masse, som adskiller den fra andre pølser. Brugen af en blanding af malet sød og stærk rød paprika, som anført i opskriften, er også karakteristisk.

Brugen af fåretarme

Et andet karakteristisk træk ved Spišské párky er anvendelsen af fåretarme, som bevirker, at de klart kan skelnes fra andre pølser.

Fysisk-kemiske og organoleptiske egenskaber

Gennemførelse af alle produktionsstadierne i varespecifikationen sikrer produktet dets enestående duft og smag.

Opvarmning inden fortæring er et karakteristisk træk. Vandet, som produktet opvarmes i, må ikke koge, da det kan får skindet til at revne. Revner skindet, vil produktet kunne miste sin karakteristiske saftighed. Efter opvarmning er Spišské párky saftige med en let krydret paprikasmag. Takket være brugen af nøjagtigt afmålte ingredienser afgiver Spišské párky en klar knæklyd, når man brækker eller bider i dem, og dette adskiller dem klart fra andre pølsetyper.

3.8. Landbrugsproduktets eller fødevarens traditionelle karakter:

Produktionen af Spišské párky har en over hundredårig tradition i Slovakiet. De første optegnelser stammer fra dengang, en lokal slagter i Spišské Podhradie ved navn Štefan Varsányi udnyttede de hyppige besøg fra den ungarske adel på de store messer, der blev afholdt ved slottet Spiš. Han begyndte at sælge Spišské párky som en særlig attraktion på disse messer. Hans opskrift, der var baseret på en fin blanding af krydderier med sød og stærk paprika, havde klart stor succes, for efter et stykke tid solgte han dem også i Ungarn og Polen.

Der blev bl.a. banet vej for eksporten af Spišské párky med bygningen af Košice-Bohumín-jernbanen og forbindelseslinjen herfra til Spišské Vlachy og Spišské Podhradie. Pølserne blev tidligt om morgenen pakket i særlige kasser og sat på det første morgentog fra Spišské Podhradie, og ved middagstid kunne de nydes af finsmagerne i Budapest (František Žifčák — Kronika mesta Spišské Podhradie slovom i obrazom, Mesto Spišské Podhradie, 1988).

Den velkendte slovakiske forfatter, Emo Bohúň, har skrevet følgende om sine erfaringer: »Spišské párky var besværlige og drilske og opførte sig ofte dårligt. De kunne ikke spises med kniv og gaffel eller brækkes over som andre lignende pølser [viršle]. Man var nødt til at putte dem i munden med fingrene, stramme læberne omkring dem og først da bide i dem. Det spændte pølseskind indeholdt en betragtelig mængde paprikafarvet saft, og havde vi brækket dem eller skåret dem over eller stukket gaflen i dem, ville den røde saft være sprøjtet hundrede meter ud i alle retninger. Brandmændene ville kunne bruge dem i stedet for deres vandslanger eller ildslukkere« (Žáry, Štefan: Zlatoústi rozprávači. Bratislava: Slovenský spisovateľ, 1984).

Ud over Štefan Varsányi talte producenterne af Spišské párky frem til 1938 Grieger og Blaško i Spišské Podhradie, Slavkovský i Spišské Vlachy og Schretter, Schmiedt, Patrilla og Lešňák i Levoča. I Spišské Podhradie blev der i 1940'erne afholdt berømte »svinemarkeder« om torsdagen, hvor sælgerne og køberne efter en god handel traditionelt samledes omkring bordene i kroer (ejet af slagtere, som fremstillede røgede kødvarer) og bestilte »viršle«, som Spišské párky hed dengang. De blev også solgt på alle jernbanestationerne. Så snart et tog standsede, ville nogen råbe i vilden sky »Spišské pááááááááááááárky, viršle, viršličky …!« (Viršle, viršličky, spišské … SME, dagblad, Bratislava: Petit Press, 7.9.1996, s. 7).

Spišské párky har et godt ry, ikke blot i Spiš-regionen, i Slovakiet som helhed og i Tjekkiet, men også i andre lande (Viršle, viršličky, spišské … SME, dagblad, Bratislava: Petit Press, 7.9.1996, s. 7). De blev regelmæssigt nydt af præsident T.G. Masaryk og grev Albín Csáky, som var formand i overhuset i det ungarske parlament og minister for undervisning og kultur. Denne indflydelsesrige mand sikrede sig, at der blev serveret Spišské párky ved kabinetsmøderne (http://www.internet.sk/mediakurier/cei/44.htm). Spišské párky kunne, og kan stadig, fås i tjekkiske kroer (http://www.inzine.sk/article.asp?art=4214 – Pišťanek Peter: »Ako som kupoval zámok. Zámockým pánom rýchlo ľahko a rýchlo«, 26.10.2000). De indgik i 1. maj-festlighederne (»Uprš aný Prvý máj na košickom sídlisku železiarov«, SME, dagbald, Bratislava: Petit Press, 2.5.1997, s. 1) og diverse messer, såsom husflidsmarkedet (Trh ľudových remesiel) i Spišská Nová Ves, hvor man, ud over Spišské párky, også kunne købe en så godt som glemt, men sindrig indretning til servering af pølserne. Denne indretning er lavet af keramik og har en dobbelt bund til kogende vand, så pølserne kan holdes varme længere (»Česť spišských remeselníkov zachraňovali Košičania na stoloch«, SME, dagbald, Bratislava: Petit Press 23.9.1997, s. 1).

Efter den anden verdenskrig blev der som led i standardiseringen og bevarelsen af traditionelle kvalitetsvarer vedtaget en standard for hele Den Tjekkoslovakiske Republik, som fastsætter sammensætningen og produktionsmetoden. (Kvalitetsstandard, teknisk forskrift af 8. september 1954, fødevareministeriet).

Det fremgår klart af de historiske optegnelser, at opskriften gradvis har ændret sig noget, nemlig med tilføjelsen af oksekød. Dette ændrede ikke ved produktets natur eller dets brug — tværtimod forbedrede denne nye sammensætning produktets smag. (ÚNK 57 72 60, 1964).

Produktets afgørende karakteristik består i dets saftighed efter opvarmning og den milde krydrede smag af paprika. Denne opskrift anvendes stadig af producenterne af Spišské párky (CSN 57 71 34, fra 1977, og senere STN 57 71 34).

Til fremstilling af Spišské párky anvendes traditionelt fåretarme (slagter Štefan Varsányi, kvalitetsstandard, teknisk forskrift af 8.9.1954, fødevareministeriet), som til forskel fra andre tarme er meget skøre. De har typisk et godt omdømme, ikke blot i Slovakiet og Tjekkiet, men også i andre lande.

3.9. Minimumskravene og procedurerne for verifikation af specificiteten:

Den foreskrevne kontrol omfatter følgende:

— Anvendelse af oksekød, svinekød og svinesvær i de foreskrevne proportioner. Ved fremstilling af Spišské párky skal tilberedningen af okse- og svinekødet kontrolleres, dvs. valget af ingredienser og disses mængde i forhold til fedtindholdet

— Kontrol af tilsætningen af svinesvær

— Kontrol af den ensartede masses fine konsistens. Massens ensartethed og fine konsistens kontrolleres ved besigtigelse og berøring

— Overholdelse af de foreskrevne proportioner af sød og stærk malet rød paprika, med farvestyrke på 100 ASTA. Tilsætningen af blandingen af malet sød paprika (100 ASTA) og malet stærk paprika, nitritsaltblandingen og tilsætningsstofferne (polyfosfaterne E 450 og E 451 og askorbinsyre E 300) og vand kontrolleres

— Kontrol af anvendelsen af fåretarme, som finder sted på grundlag af leverandørens følgeseddel

— Kontrol af det færdige produkts organoleptiske egenskaber (udseende og farve, skærefladens udseende og farve, konsistens, lugt og smag). Denne kontrol er visuel og sensorisk og finder sted ved afslutningen af produktionsprocessen til verifikation af overensstemmelsen med egenskaberne i punkt 3.5 i varespecifikationen

— Kontrol af det færdige produkts fysiske og kemiske egenskaber: Fåretarmens maksimale diameter og de enkelte pølsers vægt. Værdierne skal svare til dem, der er anført under varespecifikationens punkt 3.5.

Den myndighed eller det organ, der kontrollerer overholdelsen af varespecifikationen, foretager kontrol en gang om året.

4. Myndigheder eller organer, der kontrollerer overholdelsen af varespecifikationen:

4.1. Navn og adresse:

Myndigheder eller organer, der kontrollerer overholdelsen af varespecifikationen i Slovakiet:

Navn: BEL/NOVAMANN International, s r.o. Adresse: Továrenská 14 815 71 Bratislava P.O. BOX 11 820 04 Bratislava 24 SLOVENSKO/SLOVAKIA Tlf. +421 250213376 E-mail: tomas.ducho@ba.bel.sk

 Offentlig Privat

Navn: Štátna veterinárna a potravinová správa SR Adresse: Botanická 17 842 13 Bratislava SLOVENSKO/SLOVAKIA Tlf. +421 260257427 E-mail: buchlerova@svssr.sk

Offentlig  Privat

Myndigheder eller organer, der kontrollerer overholdelsen af varespecifikationen i Tjekkiet:

Navn: Státní zemědělská a potravinářská inspekce Adresse: Kvetná 15 603 00 Brno ČESKÁ REPUBLIKA Tlf. +420 543540111 E-mail: sekret.oklc@szpi.gov.cz

Offentlig  Privat

Navn: Státní veterinární správa ČR Adresse: Slezská 7 120 00 Praha 2 ČESKÁ REPUBLIKA Tlf. +420 227010137 E-mail: hygi@svscr.cz

Offentlig  Privat

4.2. Myndighedens/organets særlige opgaver:

— Myndigheder eller organer, der kontrollerer overholdelsen af varespecifikationen i Slovakiet og Tjekkiet.

— De anførte kontrolorganer har ansvaret for at overvåge varespecifikationen i sin helhed.

(1) EUT L 93 af 31.3.2006, s. 12.